
Soñamento tin 
nificacion pa 
nos? 

Mi a haña un idea door di un soño. 

Straña . . . . mi a soña cu algo lo bai pasa i . . . . e la 
pasa di verdad. Tanto den e testament bieuw—i e 
testament nobo soñamento nos por leza varios bia- 
ha di soño nan cu a sali verdad. 

BO SOÑO I SU NIFICACION, i bo number. 

COME: 

Si den bo soño bo ta comiendo, lo ta algo pa 
bo bienestar. Si e cuminda tin un mal smaak, lo bo 
contra cu desgusto (66). 

t 

ANOCHI: 

Si den bo soño, bo ta soñando cu bo ta cam- 
nando den e claridad di anochi, kier meen; cu un 
noticia contento ta spera bo. Un anochi bunita jen 
di strea, ta nifica un feliz matrimonio, i un tempo 
di viehez feliz i contento. (43). 

CIGARIA: 

Humando un sigaria of mirando otro huma, ta 
nifica cu esun cu tanto bo ta stima, no tin e amor 

cu bo ta spera di dje pa bo. (01). 

SANTANA: 

Soña cu santana, cu algo bon i felizidad ta 
spera bo den futuro. Soña cu bo ta camnando den 
santana, ta avisa bo cu pronto lo bo wordo invita 
pa un casamento. (75). 

MALETA: 

Soña cu un maleta, cu sin spera lo bo ricibi 
placa. Si bo ta coi e maleta, tin un viaha leuw ta 
spera bo. (28). 

BEEFSTEAK: 

Soña cu beefsteak curu, ta anuncia maleza cu 
lo trece un operacion. Beefsteak hasa of gegril, ta 
laga sa cu tin problema emotional na caminda. (02). 




















Pr«l«g« 

Estimado(a) lezadoman. 


Na Aniba tin un robador di curazon, esey 
ta Boulevard. Cu su biento tian suave suplando 
door di e palma nan, nan ta forma e melodia mas 
bunita cu por tin, cual klank nan ta ofrece sigur e 
sintimento pa un curazon. No ta nada straña cu pa 
e motivo aki mi ta batiza mi revista cu e nomber 
Boulevard. 

Pa tur nos lezador nan tan charmante, mi ta desea 
un i tur hopi placentero cu e revista Boulevard. 
Cual sin duda sigur lo brilla den tur hogar cu su 
charme. Bo autor Theolindo. D. Lopez hunto cu e 
fotografo Jany Maduro ta spera cu e ta na gusto di 
un i tur. 










NA MI AMIGO Y COLEGA COMPOSITOR Y MUSICO 
THEOLINDO LOPEZ 

NOS KIER A EXPRESA NOS MAS CALUROSO PALABRA- 
NAN DI FELICITACION CU E PRINCIPIO DI SU REVISTA 
"BOU LEVAR D" 

CONOCIENDO SU PERSONA NOS NO POR TIN DUDA CU E 
REVISTA AKI LO YENA UN VACIO YA PA HOPI AÑANAN. 
SINTI AKI NA ARUBA, MUY EN PRINCIPAL. 

THEOLINDO, 

UN BIAHA MAS HOPI PABIEN! 

BO AMIGO DI SEMPER, 
FRANK H. CROES 
MIEMBRO PARLAMENTO DI 
ARUBA PA P.P.A. 

ENTREVISTA CU E MAMA DIE 
POLITICO MAS POPULAR DI 
NOS ISLA, BETICO CROES. 


"MIMITA CROES: UN TIN NUBIA BASTANTE 
SCUR, Nl CANDELA TAN CAYENTE BASTAN- 
TE, CU POR STORBA E LUCHA Dl PUEBLO, 
CUAL Ml JIUW BETICO TA LUCHANDO PE." 

Tawata ariba un diadomingo ora cu nos a jega 
na cas di señor Francisco Croes. Na nos oloshi nos 
por a mira cu e ta marca dos or di atardi. 

Cu un cara contento esposa di señor Francisco, 
Maria Luisa Lopez mihor conoci como Mimita a 
bin contra nos na porta, i haci na nos invitacion pa 
nos drenta paden. Sra. Mimita ta e mama cu a tre- 
ce na mundo e politico cu ta luchando e lucha di 
un Aruba liber Sr. Betico Croes. 

Tawata 25 Januari 1938 ora cu Betico a laga e pro- 
mer grito como baby. E curazon di su mama con- 
tento ta zona e ritmo tiktakt di amor cu a cuminza 
pa su baby. Mirando su baby drumiendo, nunca 
Sra. Mimita por a pensa cu su jiuw lo bira un dia un 
di e politico nan mas popular di nos isla. 

Com Betico tawata como un baby? I birando gran- 
di? Esey ta e motivo cu a trece e idea pa e entre- 
vista cu mama di e politico Sr. Betico Croes. 
Betico como baby no tawata jora hopi; Mimita ta 
conta nos: E tawata mas bon mucha cu tur e otro 
nan na cas, nunca casi e sa jora, e no ta haña chens 
pasobra semper e ta tjupa dede; Mimita ta bisando 
siqui cu un harimento cu smaak, na cual automáti- 
co nos tambe ta cai den esfera di alegria. Birando 
grandi su hobby tawata futbol, tennis, canta, i stu- 
dia. "Betico como mucha bon bisa problema mi 
no sa tini mucho cu ne, e tawata un bon mucha.” 
"Manera tur mucha cu ta haci cos nan di mal mu- 
cha, e tambe ta haña su straf manera tur mucha sa 
haña, si e no cumpli cu e deber di cas. Su cuminda 
preferido, ta masbango cual e mes tawata bai pisca, 
ora ta tempo di masbango, i tambe e ta gusta come 
cuminda di cunuco entre otro comcomber jambo 
etc. etc. 

Na mi pregunta ta di com e ta gusta e cuminda di 
cunuco asinta tanto?" Sra. Mimita ta contesta: 
"Webesey ta bini door cu su tata mes tin cunucu i 
Betico semper sa juda su tata sembra cunucu. I ora 
cu e cunucu duna su cosecha e mes ta juda pa coi 
boonchi, kita jambo, miloon, patia, jerbe di hole, 
promenton etc. etc. I tambe Betico mes ta gusta 
pa coba pinda hala nan laira. "Betico a lanta un 
mucha intilligente, den mi jiuw nan semper el a 
gusta studia i a pasa tur su klas nan tur aña bon." 
"Un cos si, ora cu e siña e ta papia duro den su 
mes." Mimita ta sigui ta conta: "Mira bo no por 
siña keto. . . bo ta stroba hende di papia. . . bo ta 
manera un hende cu ta predika." Mimita ta bisa 
nos hariendo. 

Betico tawatin diecseis aña ora cu su major- 
nan hunto cu algun familia nan, amigo(a) nan, i co- 
nocier nan a bai aeropuerto pa hable ajo i deseye 
succes cu su estudio. 

Cu lagrima nan, su major nan i ruman nan a tuma 
despedida, ora cu e stem di e anunciadora ta anun- 
ciando cu e momento a jega. Cu paso nan calma 
Betico ta bai rumbo pa e aeroplano. . . un viaha 
mas e la tira un mirada atras, pa mira su hende nan 
un viaha mas. Poco poco e avion a cuminza ta bai, 
pa despues cu un salida duro e la sali rumbo pa hal- 
to. E avion cual ta mustra tan grandi poco poco a 
bira chiquito den nan bista, i manera un pajaro el a 
disparce for di nan bista. Ningun palabra di con- 
suelo ta juda e mama na e momento ey. Pero je- 
gando su cas el a bin na calma, aunque hañando fal- 
ta di su jiuw el a bini na consola su mes cu su jiuw 
a bai pa su futuro na Hulanda. 

Contento e mama di Betico ta ora cu e sa rici- 
bi carta di su jiuw. Den un di e carta nan tawata 
skirbi lo siguiente: Cu e ta papia hopi cu hende nan 
cu sa di poletiek na hulanda. I tambe e la acerca 
varios abogado pa nan duna nan punto di vista kiko 
nan ta pensa di tal cos. Via esey el a bin haci su 
mes un selfmade politico, i tambe el a cuminza 
studia e historia di Aruba. Door di esey su stima- 
cion pa Aruba a crece mas ainda. Mimita ta con- 
tando nos. Un duele a drenta e mama ora cu el a 



Sra Mimita Croes mama di 
politico Betico Croes. 






tende cu su jiuw ta malo, i ta net tres luna promer 
cu su examen. El a keda tur e tres luna nan ey ma- 
lo. Ki contento e mama i tur di cas a keda ricibien- 
do e noticia cu Betico a logra su examen cu exito. 

Sinco aña Betico a dura cu su estudio, pa des- 
pues e pisa su pia trobe ariba Aruba. Jegando Aru- 
ba Betico a cuminza mustra interes pa e cultura di 
Aruba. Cual segun su mama, lo ta esey ta e moti- 
vo cu awe e ta cu e lucha pa independencia di Aru- 
ba. Pasobra kedando den un seleccion antillano bo 
ta haña cu nos cultura por wordo daña completo. 


cia? "Wel ta depende hopi di e pueblo, pero mi ta 
spera cu nos lo haña nos status aparte. 

Betico despues cu el a jega Aruba tambe tawata 
cantante di e grupo "Estrella Musical" Tambe e ta 
gusta camna den pueblo, e tawata den organizacion 
nan tambe. Tambe e sa predika ora cu pastoor haci 
un peticion na su persona. Door di esey el a bini 
na contacto cu hopi hende na cual hopi vez e ta 
tende, ta pakiko Aruba ta mgra cu tal otro isla 
nan? I ey nan el a bini na drenta politica, mirando 
e desarollo bon cu nos ta den dje. 


Cu su diploma di Hoofd Akte onderwijzer el a 
bini na ocupa un trabouw na lagere school. Des- 
pues el a siqui studia duro mes pa e bai dilanti, pa- 
sobra nan a cambie di viaha pa mulo school di San- 
ta Cruz cual actualmente ta awor MAVO. 
BOULEVARD: Betico sa leza hopi buki? I si ta 
si, cual ta su buki nan preferido? 
MIMITA Si, den politica semper e ta gusta 

leza buki di tur clase, social, so- 
cial democrata, capitalista, tur el 
a siña pa awe e sa ki rumbo e ta 
cohiendo. 

BOULEVARD: Si tin jamada nan telefonica pa 
duna idea nan na Mimita tocan- 
te Betico? 

MIMITA Si, jamada nan hopi tanto bon i 

malo, pero ta tristo cu sa bini ja- 
mada nan no mucho bunita na 
mi, cual pa mi edad esey no me- 
ster. Talvez Betico su succes ta 
mucho grandi, i door di esey tur 
e jamada nan ta bini segun mi 


pensamento. 

Ariba e siguiente pregunta cu como un mama di un 
di e politico nan mas popular cu e no sa ta nervio 
etc. etc. . . Mimita ta conta: "Wel bon bisa actual- 
mente mes e ta na Hulanda, mi ta worry pasobra e 
ta leuw, i tambe pasobra e tin hopi enemigo, espe- 
cialmente afor. 

Ariba e pregunta lanza, kiko Mimita mes ta kere 
den e lucha cu Betico ta lucha pe esta independen- 


Betico Croes e homber cu sa jena stadion nan 
cu jen di hende. E homber cu ki ora e barca pafor 
of jegando nos isla, un cantidad di hende ta bai pa 
encontre, cantando Aruba dushi tera. Betico 
Croes, e homber cu courant nan tanto lokal i di pa- 
for, ta warda pa e bisa B, si e mester a bisa A, pa 
nan lanza nan kritika: Kiko mimita su opinion ta 
ariba esaki? 

"Wel, no ta bon pa mira su fout nan chiquito pa 
cuminza kritika, buscando e meta cu ta den cura- 
zon di rubiano nan, bo ta mria cu e otro courant 
nan no tin ningun sintimento di cualque rubiano. 
Si, nos tin un courant cu sa skirbi manera mester 
ta. Pero toch un dia e courant nan lo weita kiko e 
homber ta busca, i cu e lo realiza esey. E momento 
a jega cu nos tin cu despedi, pero promer cu esey 
Mimita a bisa nos; Den e lucha cu pueblo ta desea 
un tin nubia nan bastante scur, tampoco candela 
nan tan cayente bastante cu por stroba Betico den 
su lucha pa Aruba. 

Nos a despedi, atras a kedaun mama orgulloso di ta 
mama di e politico tan popular, pero cu nervio i 
worry tur momento pa nada no pasa su jiuw. 


★ ★ ★ 



MAS P1MENOS 

E SUPERMARKET, 
CAMINDA BO FLORIN 
BAL DOS 


Ta desea Revista 
'B O U L E V A R D" 
Tur clase di exito. 


SANTA CRUZ TEL. 8662 



Betico Croes, como mucha ricibiendo su 
promer San ta Comunion. 




,.MI88 TEENAGE INTERBONTINENTAL 
OTRO ANJA CA OLTIMO VEZ NA AROGA,, 

tin pepscas cn lo ao fs oiios of Nieo 
oeslizs e gpsa vslop dl e cepfsoiea sM. 


Cu’n gran duele nos por a leza den e revista 
Amistad di September 1976, cu aña venidero lo ta 
talvez e ultimo aña cu e certamen di belleza lo tu- 
ma lugar na Aruba. Despues cu Ij^rima nan s^ur 
nos lo tin cu despedi di e certamen Miss Teenage 
Intercontinental. Tur esaki nos por a leza den e 
aña aki, aña di turismo. 

E propaganda mas grandi cu Aruba tin pa atrae 
turismo lo somenta. Aunque cu e Director i fun- 
dador di e gran certamen aki Sr. Atan Lee varios 
vez a wordo acerca pa otro pais nan, cu si ta mira 
i realiza e calidad, nunca Atan no a bende. 

Esey ta bini, door cu stimando su isla e la bringa 
pa mantene. Sin duda nos por bisa cu hopi suc- 
ces. 

Ki otro propaganda sa wordo haci mas afor pa nos 
isla?? Hopi di nos lo kier sa talvez. Enverdad casi 
' nada cu por iguala e certamen di belleza Miss Teen- 
I age Intercontinentd. E otro propaganda nan, fol- 
der, of un pelicula di nos isla, ta hendenan sin ex- 
perimento so ta tuma nan cu exito, pero casi net 
esey nan nunca un sa sali for di nan pais. E vpda- 
dero turista nan mes, no ta cai asina liher ni con 
bunita e belicula ta filma. Experimento di nan ta 
grandi, nán a pasa ja aden asina hopi cu e propa- 
; ganda nan barata ey no ta di valor pa nan. 

Majoria parti nan sa mira folder of pelicula di tal 
1 ’ pais, i ora nan dicidi di bishita e pais cu tanto bu- 
I; nita nan a mire ariba pantalla, a resulta cu e ta 
I completamente otro. Folder, pelicula, ta mustra 
I solamente e buniteza di e lugar i nunca e otro vista. 

\ No ta nada straña cu hasta hende nan cu bon estu- 
dio na hulanda te ainda ta kere cu nos ta pertenece 
na Surinam of na Corsow. Tristo pero ta berdad. 
Ban mira awor cu otro pais nan conoce nos isla. 
No nada mas cu 37 pais for di nos mundo, a manda 
candidata nan pa e certamen di belleza aki, com- 
ji panja pa varios periodista nan, amigo i conociman, 
majoor nan etc. etc. Nan ta persona nan bibo cu 
nan mes bista ta realiza e balor cu nos isla tini. 
Nan ta realiza e tranquilidad cu ta reina, i tirando 
un sambuja den e lamar tan bunita cu nos tin pa 
despues sinta ariba e strand tan blanco manera 
sneeuw. Nan amor pa nos isla ta tuma un lugar 
banda di nan curazon. 

For di e momento ey caba e prope^anda mas gran- 
[ di cu Aruba tini, ta cuminza. 

Postkaart nan ta wordo manda etc. etc.; revista tan- 
to courant nan tur ta mencionando e nomber cu 
antes nunca nan a tende di dje. Of nos por mire 
asina tambe, cu promer cu e belleza nan sali for di 
I nan pais, nan ta ser entrevista pa tur medio nan cu 
I tin di courant pa radio te pa television. Grandi e 
propaganda ta ora cu directamente e ta wordo 
transmiti vivo via television. Grandi e propaganda 
ta ora cu nan regresa nan pais bek, pa despues bol- 
be menciona nomber di Aruba na diferente publi- 

cacion etc. etc. Grandi e propaganda ta, ora cu nan 
ta conta nan majoman of conociman of mas hende 
nan con nan a pasa na Aruba. 

I sigur sin duda lagrima lo rondona nan wowo tan 
bunita, cu e deseo pa por pisa nan pia na Aruba un 
viaha mas. I lo ta sigur cu un dia nos lo mira nan 
atrobe, i tambe otro cara nan cu sin e certamen di 
belleza organiza pa e gran Atan Lee hunto cu su 
otro trahadoman esey no a sosede. Salvador ta e 
pais cu tin e compredimento pa e gran valor di e 
certamen aki. Sodor nan tawata hopi pa e comite 
nan cual cu gran amor a logra e exito grandi aki. 
Pero duro i penoso tawata ta ora cu nan a tende cu 
e dia nan cu nan a sacrifica cu tanto amor pa nos 
Aruba, e aña aki lo nan no lo ricibi pt^o pa e dia 
nan cu nan a sacrifica pe. Segun Amistad, cu minis- 
ter nan cu ta jama nan mes ambiano no ta com- 
prende e valor di e certamen di un caliber tan halto 
asina. I si nos por jame e caliber Internacional ta 
verdad, debi cu conversacion nan haci cu un organi- 
zador di certamen di belleza di afor, su palabra nan 
ta esaki: “Loque ta worde organiza na Aruba un 
tin pa iguale ningun pafor di Aruba, e sistema i e 
ambiente tanto e trato di e pueblo di Aruba cu su 
bondad ta unico den historia. Pakiko minister Aru- 
biano nan ta laga dominio di Corsow podera di 
Nan??? Esaki nos no sa, i tampoco lo kier sa. Pero 
si nos por purba na un of otro manera pa convence 
esun nan cu no ta mira e valor, of no kier mire tal- 
vez, pa pmeba nan esey. 

Cu varios persona nan, nos a haci e siguiente pre- 
gunta: kiko ta nan opinion cu Miss Teenage Inter- 
continental lo cambia di Aruba pa bai un otro 
pais?” Varios di nan a contesta cu mester trata 
tur manera pa e keda na nos Amba. 

Tambe lo ta algo grandioso si un comite lo por 
wordo forma cu diferente plan i idea nan. Por 
ehemplo firma nan di protesta por wordo manda 
aden, p’asina e certamen di belleza lo por keda 
Aruba. Si lo tin bastante firma, esey lo por ser 
cu e lo cria un deber di gobierno central pa man- 
tene e certamen di belleza aki na Amba. 

Si ta paga mes, mester paga e organizador, anto 
pakiko no, si e merece esaki? E certamen aki ja a 
penetra den curazon di nos Rubiano nan. E ta di 
nos, i ta nos lo tin cu dicidi esey. 

Lo ta bñnita pa manda carta nan pa e comite di e 
certamen aki cu firma nan, p’asina nan por pme- 
ba e deseo di e mbiano nan. Un viaha mas, ban 
lucha pa tene e certamen di belleza aki na Amba. 
Tin un palabra ta bisa: Ora bo tin e pajaro den bo 
man, tene i no habri bo man, si bo habri bo man 
e lo bula bai, i lo bo no lo hanje mas. 

Pesey nos tin e propaganda mas grandi cu Amba 
conoce, i si nos lage bai talvez hamas nos lo hañe 
bek. 

Majoria parti di nos ta alcanza un biaha e mo- 
mento cu no tin keremento mas den kabouter, of 
Sinterklaas. Talvez esaki ta e momento dificil pa 
nos perde tur e illusion nan aki. Pero e ley natural 
cu ta conoci pa persona nan major, cual ta kita tur 
e pensamento di nos juventud. I ora nos jega e mo- 
mento aki, i si nos sigui kere den storia nan infantil 
esaki por pone nos te dilanti un psychiater. 

Pero toch tin hopi persona nan clase femenino, i in- 
tilligente mujer nan cu tin un posesion importante, 
pero ta kedá sin casa, pasobra nan ta warda ariba e 
prins di nan soño, manera nan tin den nan pensa- 
mento témpo di nan 16 aña. Hopi mujer nan ta 
klem nan mes, na e idea bieuw di nan pensamento 
pa topa cu e homber ideal. Den nan imaginacion 
nan ta mira un joncuman para dilanti porta cu un 
boeket di flor. 

Por ehemplo Betty, cu su 24 aña e tawata ver- 
loofd cu un homber cu pe ta tur cos. E tin tur cos 
cu e por desea, manera semper e ta tin cu ne den su 
fantasia. Un error chiquito a bini: Ora cu matri- 
monio ta dilanti porta, su enamorado a kibra com- 
promiso i a somete for di su bida. A tarda basta 
tempo promer cu e por a lubida esey, pero el a sabi 
di soporta esey. Poco poco e la haci su contact 
nan atrobe, i awor na su di 36 aña e ta masha popu- 
lar i gusta ainda. Su problema ta, cu ainda e ta di 
busca na un homber cu mes un qualidad cu e amor 
cu el a perde. E ta completamente ciego pa un 
otro, mes un bon, i talvez cu un mihor qualidad cu 
otro homber. Despues di 12 aña ainda e ta compa- 
ra e homber nan cu e conoce, cu e homber cu a la- 
ge na caya. 

‘Anna por ehemplo tawata biba feliz den su 
bida matrimonial, ora cu su casa diripiente a falle- 
ce. Anna ta sigur cu nunca e no por stima un otro 
mas, su stimacion ta pa esun cu ta sos^a den su 
graf. I e no ta purba na lubide tampoco. Talvez e 
no por stima un otro manera di promer. Pero amor 
tin diferente banda na cual motivo nan lo por trece 
bo, cu stimacion pa otro. Ta dificil pa comprende 
clase nan di mujer asina, cu nunca ta tin e excuus 
pa e romance grandi cu nan a jega di encontra, i ta 
tene nan mes mara na nan imagen di nan tempo 
bieuw, esta teenager-ideal; mujer nan cu ta recor- 
dando nan amigo tempo di school, i ainda nan ta 
pensa ariba e tempo di nan juventud, i hasta ta bi- 
ni den contacto amistad cu nan atrobe. 

Pa un matrimonio pa esey nan, ta bini solamente 
ariba lista esun nan cu bon tipo, rico of un perso- 
na popular pa nan tini den nan compania, mien- 
tras tanto cu otro nan normal obrero, serka e clase 
nan ey no tin chens. Esaki nan ta mujer nan cu ta 
core e risico di keda sin uno pa compaña nan na al- 
taar, aunque cu ta riparable cu nan kier Casa. E 
qualidad cu ta wordo adora den nan periodo di nan 
juventud, ta cambia alcanzando e edad di 20 aña, 
i tambe mas bieuw nan bira. Cu 18 aña hopi ta. 



haña importante pa nan enamorado ta slank, i tam- 
be cu cabei ta pas cu e ultimo moda, i tambe cu 
nan mester ta bon ariba e pista di baile. 

Pero pakiko tur esaki nan??? Si bo kier warda asi- 
na tanto te ora bo contra cu bo ideal. Bo tin cu 
corda cu bo edad ta subi. No lubida cu un botter j 
di champagne habri tambe ta perde su dushi sabor. | 

Bo ta ainda e mesun mujer manera bo tawata ta??? | 

Anto pakiko bo ta spera uno cu mester cumpli cu e 
ideal tempo di bo juventud? E naturalidad lo per- 
cura pa mujer nan jong, wordo corona cu charme | 
di un joncuman joven. Tira bista ariba pareha nan 
casa cu bo conoce. Sigur lo bo no kier cambia di 
casa cu nan. E prins nan cu bo sa soña cu nan, casi | 
no ta exsisti. Pa un bon matrimonio ta conta; se- j 
guridad, atencion, intelligente, i atencion pa hu- 
mor, i stimacion verdadero. No esun nan cu ta du- 
na bo un bunita serenada, cantando e cancion cu 
tanto bo ta gusta acompaña pa melodia nan tan ro- 
mance, of esnan cu ta acerca bo cu flor. 

VIRLETR E MUJER CU 

Dos nMnnTE 


Virleta ta un mujer masha preciosa mes, su 
curpa por pone cualke homber di mas inocente den 
tentacion. Lastima cu Virleta ta casa caba señores 
lezadornan. Virleta ta casa cu un homber poco 
bieuw, cual ta masha jaloers mes. Asina jaloers cu 
casi bo por bisa cu e ta un criminal. Pero si mester 
wordo bisa cu e tin su motivo nan si. Su señora 
jong Virleta, tin dos amante i di esey e casa tin sos- 
pecho. A jega asina leuw cu e no por soporta esey 
mas, i a dicidi cu e lo mata tur dos tan pronto cu e 
lo atrapa nan. Tur loque cu e tin cu haci, ta mira 
pa encontra nan cu su señora. Ariba un mainta el a 
bisa su señora cu e tin cu sali for di su tera pa asun- 
to di negoshi. El a haci mescos cu ta viaha e ta bai 
viaha, contando su amigo nan special pa e dos 
amante nan por tende. Ken e dos amante nan ta 
si e no sa. 

Un poco despues e ta skondi tras di poco kadushi, 
otro banda di caminda, pa mira kiko ta pasa. Pero 
como su señora sa, cu e sa, cu e tin otro amante i 
cu el a hura cu elo mata nan, si e encontra nan un 
dia, e tin miedo pa e trampa di su casa. Virleta sa 
cu su casa no a bai ningun parti, i ta un trampa e ta 
pa su dos amante nan. Pero Virleta un por haña un 
chens pa avisa nan. 

Apenas su casa a sali for di cas, cu e promer amante 
a jega. Virleta a bira masha nervioso. I a bisa: "Bo 
no mester a bini, mi no ta kere cu mi casa a viaha. 
Sigur e lo ta para algun caminda skondi." "Pero 
com por ta?" Sinco di mi amigo nan a conta mi cu 
e lo sali cu avion awe. Mi ta kere cu ta imaginacion 
di bo." Virleta mirando pafor a bisa: "Si bo ta ke- 
re cu mi ta imagina mi, mira pafor i mira ken ta bi- 
niendo ey." 

"Ta bo casa," e amante a bisa jen di susto. "E tin 
un skopet... i un machete, ta com mi haci?" "Mi 
no tin ningun arma cu mi." Pura Virleta a coi un 
tapijt bieuw for bouw di e cama, i a lora su amante 
aden, pa despues leun e tapijt contra di muraya. 
"Ta ki sorto di tapijt tin poni na e muraya ey? 
E casa a puntra cu un voz bruto. Virleta a pensa 
un momento, i como un mujer den ora di peligro 
ta mescos cu un colebra, a responde liher:" "Ta un 
salesman esta un bendedor di tapijt a trece awe aki 
nan. El a lage pa mi test e tapijt pa mira si e t^ di 
bon calidad. "Si mi no gusté mi tin cu entrega e ta- 
pijt bek. Lo e bolbe bek, pa tuma placa si mi tu- 
me, si mi no guste e lo hibe bek. "Mi ta pura pa e 
bolbe bek caba, pasobra e tapijt aki no ta mi gusto, 
e calidad no ta sirbi." Net na e momento ey, 
amante number dos a camna drenta, sin sa di nada. 
Na e momento cu el a mira e casa di Virleta, su wo- 
wo nan a peil bin afor di susto. Pero Virleta cu un 
sabeduria di colebra a cuminza bisa: "Amor esaki 
ta e bendedor di e tapijt. "Ta unda bo a keda asi- 
na tanto? E tapijt aki no bal su prijs, cohe i hibe 
liher mes. I somenta for di mi bista, mi no tin 
tempo pa skucha bo mas. 

E amante nomber dos, no ta un di e bobo ey, i a 

comprende cu e belleza Virleta mester tin un moti-' 
vo pa bise asina. E la hari, i a mira e casa cu un ca- 
ra contento, sin miedo pa e skopet of e machete i 
a bisa: "Ta duel mi cu e tapijt no a cai na gusto; 
talvez otro viaha mi tin mihor suerte. E la coi e 
tapijt pone ariba su schouder, i a sali bai. 

Caramba e tapijt ta pisa, e ta bisa den su mes. Ora 
cu e ta un distancia basta leuw e la tende un stem 
cual ta bisa; Bo por wel di pone mi abouw, mi ta 
casi stik caba. E amante number dos a buta e 
tapijt abouw, i a los e cabuya cu tun e tapijt mara. 
Amante number uno a sali for di e tapijt. I e otro 
cu un cara zuur ta mire. Despues amante number 
dos ta puntre; Bo tambe ta Virleta su amante? 
"Anto ta mihor mi mata bo. "Mata mi pakiko 
number uno ta puntra. "Bo no lubida si ami no ta- 
wata den e tapijt e bieuw a mata bo, bo tin cu gra- 
deci mi cu mi tawata lora den e tapijt. 

Number dos pensando a bisa; bo tin razon, danki 
na bo mi ta na bida. Pero no lubida number dos ta 
sigi; Si mi no a presenta e bieuw lo a haña bo des- 
pues i a pasa algun bala door di e tapijt i asina a 
bora bo. I no lubida e otfo a bise; abo por a haña 
bo garganta bula afor, cu e machete. Despues di a 
reina un silencio, nan a duna otro man i a bisa; ca- 
ramba mira pa cuanto cos un tapijt por siribi no? 
"Nos lo keda amigo? Number uno a puntre. 
"Amigo, i pa semper; Number dos a conteste. Fin. 

Para calidad y precios 
economicos: 
ALMACEN ELUNID 
Tanki Flip 36 Tel. 4978 
Aruba, A.H. 

Ofrecemos articulos para Damas 
y Niños: 

Faldas, Blusas, Conjuntos, Panta- 
lones, Jeans, Carteras, Ropa In- 
terior, Sapatos, Sandalias, Cos- 
meticos, Fantasia y mucho mas 
para mencionar. 

VISITENOS HOY MISMO 

Nuestros articulos son de 
primera calidad y de precio 
sin competencia. 

Luna di October luna di flor, October e luna 
cu bo revista ta drenta ariba mercado. I batiza 
bouw di e nomber “BOULEVARD” E model Ca- 
rol Yvonne Hassel, cu un sonrisa cu ta zweef rond 
di su labios nan. I cu ta kita tur mal soño for di 
nos, ta duna nos e speranza ariba un mihor dia. Un 
tawata tin un fecha mas precioso cu 28 October i 
un aña cu asina un alegria manera 1955. Ora cu 
nos mundo a ricibi for di cielo e belleza manda pa 
poseer pa Boulevard. Cu su wowo nan tan brillan- 
te e kier manda e mensahe pa tur nps lezadornp, 
cu su stem lo toca na tur nos curazon nan p’asina 
nos revista lo coi plaza ariba nos dushi isla Aruba. 
Carol ta ocupando e trabouw di kapster. I un di su 
hobby nan ta bai lamár, i mientras cu e solo ta 
brilla, ariba e lamar blauw e ta sintié contento i fe- 
liz pa e ta memey di e ola nan. Baila: Tambe ta un 
di su hobby nan, i nos no ta kere cu mester cai na 
rodia p’asina e ofrece su man pa un set. Tambe 
Carol ta gusta haci amistad. I si na nos dushi isla, 
un tin un pajaro cu por adore cu e canto mas bu- 
nita, cual ta e canto di nos bunita trupial nan, anto 
lo mi pone mi pen na e momento aki un banda,— 
i termina. Pa motivo, anto si mi no sa kiko haci 
mas. Pero promer cu mi termina un mil i miles di 
gradicimento na e promer foto model di Boule- 
vard, Carol Yvonne Hassel. 



* * * 


“ E PELIGRO PA CUANTO TEMPO ?? ” 


Ki un bunita bista nos por o talve^ un kier 
ácepte esaki. Laga nos cuminza cu e esaki, bunita i 
precioso mes. Pero esaki solamente por wordo 
goed gekeurd, aki na Aruba. Na ningun parti mas 
di mundo, e lo ta aceptable. Nan ta bisa cu aciden- 
te ta skondi den un hoeki. I aki nan ta un di e 
hoeki nan, cu a ser poni sin tene cuenta, cu ora nos 
drenta nos auto pa sali pa cualque asunto, nos kier 
bolbe cas bek sano i salvo. Pasobra esaki ta un di e 
lugar nan, caminda e peligro ta tirando un bista ari- 
ba nos. Kritika nan a drenta hopi caba, esey nos 
tur sa. Pero no warda pa tende mas kritika. Laga 
nos spera cu e momento cu bo ta lezando e revista 
aki, cu e luz nan di trafico tey caba. O mester 
sosede algo. promer cu nan bini??? 

“Tir M BDi ni 

nuiut lUTEIHOIIUL'' 


“Mira, nos lo sali awe nochi pa bishita Frank i 
Irena? Cu wowo jen di speranza e ta mirando su 
casa. E cuminda cu el a caba di haci a smaak bon. 
Su trabouw di cas ta casi cla caba, algun coi kibra 
pa laba ainda, i kla ta. E esposo su trabouw mes 
oficial a termina cuator di atardi. Un momento e 
ta duda, e conoce su Marja bon — pa despues bisa: 
Ta duel mi amor, pero mi tin hopi trabouw pa caba 
pa majan mainta pa mi por entrega nan na kan^ 

toor. . . . talvez manjan.‘‘Ai no,” e ta bisa tur 

desapunta. “Atrobe?” ta mescos cu mi no ta casa. 
“Henter dia na cas, i awor atrobe bo tin trabouw 
pa haci awe nochi. Ta mihor nunca un hende no 
casa, ta e ora si bo por haci loque bo kier.” 

Verdad kere mi señor, bo esposa tin problema 
cu bo trabouw. Bo trabouw tambe ta un peso pe, 
cual e tambe ta encarga cu ne. Pero e ta encarge cu 
tur su atencion. 

Bo a jega di tende protesta, ora cu mainta tempran 
bo tin cu lamta for di bo soño? Bo stima no ta pa 
bo cariñosamente ariba cama, i e no ta draai ariba 
cama, direccion pa bo, pasina bo por encontra cu 
su wowo nan adorosamente? Su man no ta pasa 
suave asina ariba bo cabez? 

Lo e lamta hunto cu bo si ta necesario. Henter dia 
lo e haci bo falta, pero toch e ta keda tranquil cu 
su pensamento ariba bo. Henter dia e lo tin su tra- 


bouw di cas, i problema nan, cu talvez abo no tin 
resolucion pa nan. 

I ora abo na bo oficina ta hariendo cu bo compañe- 
ro nan di trabouw, e talvez ta ocupa. Pero esey 
mester ta comprendido pa bo, cu anochi bo stima- 
da tin necesario di bo. Pa conversacion nan, of pa 
boso sali hunto, of pa bo judé cu algun trabouw di 
cas téchnico, cual sin coóperacion di un hende 
homber e no por hañé cla. 

Muebles nan cu tin di cambia di lugar por ehemplo. 

Bo tin un hobby? Si, anto lo mi kier feliziteer 
bo cu esey. Pero trata pa abo cu bo casa, por com- 
beni boso hobby cu otro. 

Trata pa tuma bo descanso nan bon ora bo tin e 
oportunidad, p'asina bo curpa tin mas pep. I ora 
bo stimada pidi bo pa sali cu ne, trata na resolve 
esey. I si e momento ey bo no por, talvez un ron- 
do chiquito mes den caya, por resolve esey. 

Sali i refresca boso mes cu un refresco. of un bon 
hamburger of algo otro, i asina bo casa toch por ser 
complace na un otro manera. 

Trata pa su majan si, lo bo por complace di haci e 
bishita na cual e ta desea. Lo ta sigur cu un beso 
largo, lo e laga bo comprende, cu e ta aprecia e ma- 
nera cu bo a resolve esey. Tur esaki lo por ta un 
tip pa den un bida matrimonial, pa den bo cas por 
reina e felizidad mas grandi cu por tin. 

Ta jama bo bonbini, den su bar 
caminda placentero i alegria ta reina. 

I ademas GUADALAJARA BAR, 
kier manda un palabra di felizitacion 
i exito den futro pa e revista 

BOULEVARD. ^ 

San Nicolas, ARIJBA, N.A. 

VA eVANTO 

TtMPO MAS ? 


Cuanto tempo mas lo kedá cu otro ta pa nos 
tambe un pregunta, Mick Jagger ta comenta. “Na 
aña 1963 nos a kere cu mas nos por wanta lo ta dos 
aña. Pero e publiko kier nos ainda. 

Ta stranja pero un cantante ariba 30 aña ta lo- 
gra ainda? Jagger: Pakiko no? Ta un kwestion di 
qualidad. Si uno por pakiko no? Den esey nos tur 
ta fantastico. Pero ban spera cu e lo dura. Jagger 
tin otro plan, bai studia pa canta. Ta algo otro tro- 
be cu skirbi “Brown Sugar” 

Mihor bisa cu Stones ta jegando na nan final? 


Jagger: Pakiko? Mi por studia toch den mi ora li- 
ber. No ta tur momento nos tin gira pa haci. I 
tampoco no ta tur ora nos tin grabacion di disco. 
Cu si un dia lo mi lubida showbussiness, ta mucho 
tempran pa mi comenta ariba esaki; Jagger ta co- 
menta. Pero tin hopi tempo pa pensa ainda, mi no 
ta pensa nunca delanta. I si algun dia lo mi no can- 
ta mas, lo mi mes lo bai produci show. Tambe mi 
interes ta hopi pa pelicula. Lo mi tin gana di pro- 
duci un bon peliculá. Jagger ta sigui; Pero mi mes 
como un actor, of artista di cine si mi no ta sinti 
pesey. Pesey mi a keda mucho tempo como un ve- 
dette. 


ooooooooooooooooooooooooooooooooooooooo 





ESTRELLA SUPERMARKET 

Ta superior den servicio 
Cu su caiidad den comestible nan. 
Tambe tanto fruta, i verdura 
i beleg pa pan. 

Haci bo compras cu tranquiUdad 
den ambiente di nos 
airecondicionado. 

Den cua! un cantidad di hende a 
deposita nan confianza i awe nan 
tur ta nos cliente. 

Gracia na e tanto cliente cu nos 
tini. 

Nos por brinda bo, producto di 
alta calidad. 

STA. CRUZ 250 TEL: 8420 

ÑmmNmmmNmmmmmmmmm 


'YYYYYYYYYYYYYYYYYYYYYYYYYYYY; 

H. S. CROES SUPERMARKET 

E prome supermarket den Santa 
Cruz conoci pa su bon servicio, i 
cual semper a keda brinda tur clien- 
te nan i bishitante nan, un prijs 
razonable. 

Ta anuncia cu e lo keda mantene su 
prijs nan familiar. 

H.S. CROES SUPERMARKET 

e curazon di Santa Cruz. Tel. 8068 

uaaaaaaaaaaaaaaaaaaaaaaaaaa; 

-“INCBENUKI Y EIOOIA GfiOES ! 

AONOOE FELIZ TOQfi NAN TA WOfiOO Ql 
NAN TIN ON QESEO Y E8EY TA Q^ 

NAN JIOW 01 MA8 G 


Tawata reina un sorto di alegria na cas di fa- 
milia Croes na Piedra Plat, e mama ta sperando un 
baby na cual ta nifica cu pronto tin un otro alma 
den cas. 

Inocencio Croes hunto cu su señora Elogia, i nan 
cuatro otro jiuw nan tur ta contento mes. Porfin e 
momento tan spera a cuminza jega. Tawata 10 di 
December ora cu señal ta cuminza duna seña cu e 
momento pa bai hospital a jega, 8or di anochi e 
mama companja pa su esposo a drenta hospital. 
Dia diezun di December 1972-7ordi anochi un gri- 
to di baby a cuminza na cual e tata hunto cu su se- 
ñora a wordo bendiciona cu un jiuw mas. Angeline 
a nace haciendo e familia contento mes. Un hari ta 
sali for di curazon di e mama na momento cu e ta 
bai cas, lagando e hospital atras, sabiendo cu e otro 
ruman nan lo ta contento cu nan ruman nobo. 
Dia, siman, luna nan i aña nan a pasa. I familia 
Croes ta bibando contento mes. Tawata ariba un 
anochi ora cu e tata a jega cas, i contento nan tur 
ta salude. Ariba pantalla di television tawata hun- 
gando e pelicula Tarzan, un cu ta sigi e pelicula ey 
cu atencion tawata Angeline di dos aña. Inocencio 
e tata di Angelina tambe a tira un bista ariba e tele- 
vision, ora cu su wowo a mira algo otro. Angeline 
tin den su wowo un piek blanco. "Elogia. . . el a 
jama su casa, Elogia bo a hiba e jiuw dokter 4 dia 
pasa, nan no a bisa bo nada particular. . . di su wo- 
wo?" "No e señora a contesta e mucha a haña un 
saminacion completo i tambe di su bista, i e dok- 
ter a bisa mi cu e ta completamente bon. E mucha 
a caba di haña su ultimo consulta, despues di a ha- 
ña un griep cual a bira un bronchitis. Con e piek 
blanco a bin den mucha su wowo e majornan tawa- 
ta puntra otro? E piek tawata masha chiquitu mes. 
E tata a aserca e mucha i puntre cu e ta sinti dolor, 
pero nada. Hunto cu su señora nan a dicidi di tapa 
un banda di e bista di e mucha, p'asina mira cu nan 
por bini atras cu e por mira cu e otro banda. "Si, 
Angeline a contesta mi por mira, lastima cu ta pa- 
labra nan talvez inocente ta saliendo for di e mu- 
cha. E tin solamente dos aña, i ken sa cu e kier 
meen e. Satisfecho señor Inocencio no a keda, 14 
Feb. 1975 el a laga e mucha consulta, i diez dia 
despues e tin algo na e wowo. Pa su majan e tata 
cu tanto stimacion pa su jiuw a dicidi di hiba e mu- 
cha un otro dokter. "Si lo mi por tjek e jiuw pa bo 
pero te na Maart," e dokter a conteste. "Pero dok- 
ter mi no ta tranquil asina, e criatura ta awor e tin 
dos aña, mi kier pa dokter samine pronto." E dok- 
ter a dicidi cu e lo bai samine. Cu un curazon mas 
tranquilo e tata a sali pa bai su trabouw, mientras 
cu su señora a keda cu e mucha. 

E JAMADA TELEFONICA CU UN INAGRADA- 
BLE NOTICIA. 

Diesun or telefoon a ring, e dokter tawata na 
telefoon; "Meneer Croes pasa na mi kantoor i war- 

10 


da mi ey nan. Ora cu mi a jega ey nan, mi a habri 
e porta i a drenta. Meneer Croes. . . mi tin di bisa- 
bo . . ta duel mi hopi pa loque mi mester laga bo sa. 

. . pa motivo cu Do jiuw tin un bista perdi. . . Bo 
jiuw tin un tumor den su wowo. Duro e palabra 
nan ey a cai pa e tata, su wowo a cuminza jena cu 
lagrima, Angeline su di mas chiquito cu semper cu 
su hari nan dushi asina lo perde un bista. 

Su promer pregunta na e tata Inocencio ta; Bo no a 
hiba e mucha dokter? "Sigur cu si, dies dia pasa mi 
a hibe, i nan a garantiza mi cu e mucha ta bon." 
Bon lo mi lo jama e dokter ey mesora, e dokter a 
coi e telefoon i a jama, i door di telefoon el a pun- 
tra e dokter, si cu dokter a waak den e mucha su 
bista? Na cual e otro dokter a laga sa; cu si, pero e 
no a weita nada den su bista. Dokter na e momen- 
to ey a splica Inocencio talvez e mucha ainda lo 
por mira pero masha poco mes. E tumor a forma 
den e popchi caba. Dokter a siqui bisando Inocen- 
cio; mi lo pone e aparato banda di e mucha su bis,- ^ 
ta anto bo mes wowo lo por mira cu mi ta papian- 
do verdad. Poco Poco Inocencio a camna bai na e 
aparato. Manera cu ta tur limpieza a desparece pe 
den es mundo, i ta manera e dia a cambia pa un 
anochi sin su claridad nan. Cu su mes wowo nan el 
a mira e tumor memey di e popchi di su wowo. 
"Pa un rato Inocencio a sera su wowo, pa despues 
bisa: "Dokter ta di com esey por bini, pasobra un 
mucha chiquito asina, i nunca a sinti un dolor di 
cabez of cualque otro dolor. "Dokter a garantiza 
mi cu e mucha a nace perfectamente bon, i e ta- 
wata na man di un specialista di mucha, i nunca na- 
da un ser bisa di dje." Hibe diamars mes hospital 
pa opere, pasobra e tumor ta forma di un cancer 
den su cabez i si e plama e ta masha peligroso pa su 



Angeline Croes inocentemente ainda sperando cu un 
miiagro di cielo lo trece ajudo pe . 













MAJODR NAN Ql BINBC JICW,-- 

IRIDCITC ANGELINA.,, 


salud. E palabra nan di e dokter tawata pa manera 
un idioma cu no ta existi. E mama di Angeline a 
keda manera paraliza di tende tur esey, su jiuw mu- 
her di mas chiquito e perla mas valioso den su vida. 
Angeline, e di mas chiquito cual semper ta e luz cu 
ta brinda nan cas cu alegria i felizidad. "Dokter ki 
parti di mundo mi por bai p'asina mi por skapa e 
bista di mi jiuw, placa no ta importa mi pa mi gasta 
pa salud di mi jiuw." Señor Inocencio ta puntran- 
do e dokter. Na cual dokter a conteste: Cu ningun 
parti di mundo e ta kere, cencia no a jega asina 
leuw cu un bista di mucha por wordo cambia com- 
pleto. Si, nan a jega asina leuw di cambia e capa 
dilanti di bista. E dokter a consehe pa e bai pa un 
dokter sur-america. Na Bogota el a conseha Ino- 
cencio pa bai, e dokter tin un jiuw ta studia ey nan 
i nan ta hopi delanta mes den asunto di wowo. Pe- 
ro si e no por duna seguranza cu e bista lo wordo 
skapa. Di Aruba mi a haña un carta di e dokter pa 
entrega asina cu mi jega; Inocencio ta conta. 

"NA COLOMBIA" 


line. Ta manera cu tur sonido a bai for di e mundo 
aki, na e momento cu e ta mirando e operacion ta 



Jegando Bogota mesora nan a haña contackt 
cu e klinika via telefoon. "Coi un taxi i bini rapi- 
damente." E dokter a bisa mi, Inocencio ta conta. 

I e lo spera te nuebor di anochi ariba nos. Un rato . 
despues Inocencio hunto cu su señora Elogia i An- 
geline ta den un taxi rumbo pa e klinika. 

Dokter mirando cu nos ta hopi cansa a avisa nos pa 
nos bai descansa i bolbe bek dialuna. Dialuna a je- 
ga, pero Angeline a bin haña sarampi, i nos mester 
warda te ora cu e sarampi bai, familia Croes ta 
contando nos. 

Porfin tawata asina leuw cu nan por a bai klinika 
bek. Promer cu e mucha wordo samina completo 
un potret mester wordo saka di su pulmon, resulta- 
do tabata perfectamente bon. Despues nan a bin 
tende cu e bista mester wordo opera, i cu e ta un 
operacion basta grandi como henter su cabez mes- 
ter wordo controla, i tambe e otro wowo. 

Inocencio mes mester a bin Aruba bek pa asunto di 
trabouw, mientras cu su señora a keda atras cu An- 
geline. 

Dia 25 Maart Angeline mester wordo opera. Ino- 
cencio a sali pa Bogota dia 24 Maart. Hunto e cu 
su señora ta reza i manda oracion nan na cielo pa 
recuperacion di nan jiuw. Tambe na e santo dok- 
ter Jose Gregorio Hernandez, un peticion den for- 
ma di oracion ta bai pa e por juda e mucha. 

Dia di operacion a jega, ta manera e curazon di e 
majornan ta bashi, i e celebro nan ta manera cu nan 
ta jená di mas. Pensamento nan ta hopi, tambe 
precupamento. E mama mes ta jorando, e dolor 
mas fuerte cu por acerca un hende a acerce. E tata 
a haña permiso di por siqui e operacion via televi- 
sion. E mama no ta tin e curazon i e durf pa siqui 
esey via television, su curazon ta mucho delicado 
(moli). Cu gran Señor lo por bendiciona su Ange- 


Inocencio Croes hunto cu su señora Elogia i nan jiu mujer 
di 3 aña Angeline. 

tumando lugar. Su Angeline ta drumi keto duran- 
te e operacion. E operacion a bai bon, pero Ange- 
line mester a keda pa tratamento te ora cu e wowo 
cura. Despues di esey e wowo plastico a wordo 
poni, esey a sosede 15 dia despues. Tres vez pa'dia 
e mester bai dokter pa control. Motivo; cu e wowo 
saka mester cura promer cu midi wordo tuma. 

"ANGELINE NA CAS ATROBE" 

Angeline ta na cas trobe den compania di su 
familia nan. Contento manera semper. Cu un son- 
risa rond di su boca manera semper, caminda cu e 
wowo ta awor e tin un wowo plastico pero bo no 
por ripara cu ta un bista plastico e tin. Si, bo'n sa 
lo bo no bini atras. Cada un aña i mei e tin cu bai 
Bogota cu su jiuw, pa controla e operacion i tambe 
e wowo mester wordo cambia. Pa motivo, segun 
cu e mucha crece e wowo ta crece. I esey lo dura te 
ora cu e limito jega. Inocencio ta siqui conta nos; 
"Pero promer cu cinco aña dokter no por garantiza 
mi cu e wowo lo keda bon ainda, chens pa perde e 
otro bista ainda tey." Su wowo nan ta bai i ta mi- 
rando na su señora cu tanto e ta adora, su señora 
cual a trece su Angeline na mundo. Ta manera e ta 
pensano; Cu su curazon hunca un por separa e sti- 
macion grandi cu e tin pe i su jiuw nan. Despues e 
mama di Angeline ta kibra e silencio i ta bisa: "Pe- 
ro tin viaha cu despues di dos of tres luna e wowo 
sa herita, cual su wowo ta vlek cora i hincha." 
Anto nos tin cu hibe dokter aki nan mes, pa nan 
saka e wowo i hacie limpi." Angeline ta spierto i 
hopi delanta, un viaha e mester skucha un di su ru- 

man nan canta un cantica, ja anochi e ta cante 
completamente pa su mama tende. 

E ruman nan ta cuidé pa nada no pase, pa e no cai 
of algo cu por pase pa causa su otro bista tambe. 
Angeline mester a keda hopi tempo paden ariba 
aviso di dokter, pa solo no causa cu su wowo por 
bira malo. Pero awor si e ta sali pafor, pero bisti cu 
un bril di solo. Bouw di su cusinchi e tin un rosa- 
rio na cual tur anochi e ta reza. 

Tambe Angeline tin ariba su cama colga, un 
prenchi di e santo dokter Jose Gregorio Hernandez. 
Pakiko bo tin e prenchi ey colga ariba bo cama? E 
mucha nan sa puntre. Na cual Angelina te contes- 
tanan Esey ta e santo cu un dia lo bai juda mi." 
E mama dia i nochi ora cu tempo duna e ta cu rosa- 
rio den su man pa reza pa su jiuw. Mientras cu e 
mama ta rezando, hopi viaha e tata di Angeline ta 
na su trabouw ta pensando ariba su jiuw. l varios 
viaha su man ta bai den su sako, pa saka un lenso 
p'asina e por seka su lagrima nan. 

Su pensamento ta hibe bek na diesun di December 
1972 ora cu Angeline a duna e promer gritocomo 
baby, salud cu tur dos bista nan. 

ANGELINE A OPERA NA SU CONECEMENTO?' 

Inocencio no a keda mucho contento ora cu 
el a tende cu varios hende sa com e operacion a tu- 
ma lugar. Pakiko su señora mester conta e hende 
nan? E ta puntrando su mes. Ariba un dia el a laga 
su señora sa cu e no ta contento cu esey. 

Pero el a keda asombra, ora cu el a tende cu su se- 
ñora nunca un conta nada. A bin resulta cu ta An- 
geline mes sa conta com e operacion a tuma lugar. 
Com e por sa lo keda un pregunta sin contesta. 
A jega e momento cu mi mester tuma despedida di 
familia Croes, dunando man pa despedi, e tata di 
Angeline ta bisa: "Ainda mi no sa kiko pa haci, tal- 
vez den futuro mi mester bai biba na hulanda pa mi 
jiuw tambe lo por goza di un un enseyanza. 

"Ken sa si e promer dokter a haci su trabouw bon, 
awor mi jiuw lo tin su dos bista nan i awor e ta nor- 
mal cu su wowo nan?" 

^PAKIKO NO TA BINI UN VER- 
GUNNING PA CASAMENTO?” 

un cantidad di matrimonio 


awendia ta fracasa. 


Pa un casamento perfecto, e cama nan di dos 
persona ta pasando den nan periodo kritika. 
“Motivo, segun un dokter cual ta studiando e caso 
di matrimonio i drumimento, mester wordo mira 
asina: Drumimento hunto por caba cu bo matri- 
monio. Mescos cu lamper sa sende na cielo, pa 
despues termina atrobe. Pesey un aviso: Mihor 
drumi aparta. I acerca otro atrobe, ora cu e deseo 
amoroso ta bini di dos banda. Priva ta nececario 
pa un hogar feliz. 

Dokter Moss, un conocido psycholoog di to- 
ronto Canada, ta traha caba 15 afias como avisador 
ariba asunto nan di casamento, i cual ta goza di e 
fama como un bon consehador ariba e tereno ey. 
E tin siguranza cu matrimonio mester wordo mira 
manera un contrackt caminda semper por wordo 
discuti despues. 

Paar nan mester realiza, promer cu nan mester haci 
huramento na otro, i despues pone esey ariba pa- 
pel. Den e contrackt pa casamento mester tin tur e 
punto nan nota: Por ehemplo, “Derecho ariba 
asunto nan priva. Kiko lo para di e jiuw nan etc. 
etc? I asunto nan financieel, derecho i obligatorio. 


Hopi hende homber nan no ta lubida nan 
aventura di antes, una vez cu nan ta casa. Bida ma- 
trimonial mester ta basa ariba intellectual, i com- 
prendimento fisico na tur dos banda. Sex ta bini 
despues. 

E motivo principal cu hopi matrimonio ta re- 
sulta den un fracaso, ta falta di comprendimento di 
otro. E banda fisico ta hunga un rol grandi. I esey 
no ta duradable. Ora cu bo casa cu 18 of 20 afia, 
tur cos lo ta bunita. Pero 10 afia despues e partner 
lo cambia, i problema lo cuminza. 

Dokter Moss ta declara cu e divorciamento 
mester por sigui na un manera facil. Un vergunning 
mester wordo entrega como prueba cu bo ta wor- 
do entrega como prueba cu bo ta wordo garantiza 
como un persona manera valido, mescos manera bo 
ta ricibi un permiso cu bo por maneha un auto. 
Pa esnan cu kier casa, mester por haci un test fisico 
promer p’asina prueba cu nan tin capazidad pa 
esey. Esaki lo libra hopi miseria, i lagrima nan des- 
pues. 

Diente blanco manera perla, ta e palabra nan 
di propaganda cu semper ta alcanza nos orea. Ta ca- 
si un ilusion; pasobra berdadero diente nan normal 
tin un color lichto di ivoor. Pero pa salba bo cu bo 
diente nan no bira geel i tampoco cu buraco chiqui- 
to nan cu lo ocupa bo diente nan, ta necesario pa 
haci cuido perfecto di bo diente nan. 

Bo skeiro di diente no mester ta duro di mas. Bo 
diente nan mester di un masashi, i no pa efecta bo 
carni di diente. Cada vez cu bo skeiro bo diente, ta 
necesario pa duna e skeiro un bon spoela. Cu skei- 
ro chiquito bo ta alcansa mas liher cada huki di bo 
boca. 

Na e momento cu e cabei nan cuminza kita for di e 
skeiro i cai, ta e momento pa bo cambia di skeiro, i 
usa un nobo. Gulimento di un di e cabei nan, pot 
bin causa bo un apendix. 

Mainta - i anochi, ta di gran importante pa un spu- 
la di diente, pa motibo cu cualke resto di cumin- 
da por keda entre bo diente nan. Si promer bo 
drumi i bo lo saborea ainda un chuculati of algc 
otro, sali for di bo cama un biaha mas i skeiro ur 
biaha mas. Esey por skapa bo despues pa e camin- 
da cu ta bai pa dientista. Semper usa e skeiro bon, 
di derecho pa robez, di ariba pa abouw. 

Corda cu bo carni di diente tambe mester bini na 
su oportunidad. Un holor malo for di bo boca ta 
un di e fout nan mas grandi cu tin contra belleza. 
I pa esey bo tin cu pone hopi atencion, pasobra bo 

mes no ta ripara esey, i otro hende cu si ta ripara, 
nunca no tin gana di hala bo atencion ariba esey. 
Un bon remede contra esaki ta spula boka cu awa 
cu salo. Un mal holor for di bo boca por ta cu e 
motivo ta pertenece na bo stoma of na bo aman- 
del, i hasta na bo nanishi; pero pesey un conseho 
ta bai pa bo tuma un aviso serca bo dokter. Bai 
bo dokter tambe si bo carni di diente ta sangra 
diferente vez. E mas importante den e asunto 
aki, ta bo tene bo salud via di bo diente nan co- 
miendo e cuminda exacto. Bo diente nan mester 
haña algo di haci. Si na momento cu bo ta be- 
biendo awa frieuw of algo cajente, of comiendo 
algo dushi, bo diente cuminza manera duna un 
ril, anto e necesario a jega. 

Necesario pa bo haci un bishita na bo dentista, si 
bo no kier pa diente nan cuminza na putri. Keda 
camna asina por causa bo salud. No lubida den- 
tista nan un ta comedor di hende, i tampoco e 
aparato di boor no tey pa haci bo nervioso. 

No warda te ora dolor molestia bo cu casi bo no 
por papia pa acerca bo dentista. Dos of tres of mas 
viaha un bishita na dentista pa aña no ta un conse- 
ho, pero un deber. Talvez ta solamente pa e con- 
trola bo diente nan. Bo no lo haci e dentista nin- 
gun molester, pasobra sin cliente, nan por wel di 
lubida cu nan tin nan pan. 

Ser contento i proteha bo diente nan bon, i tran- 
kilmente bo por brinda bo sonrisa. 

Amsterdam, e cuidad cu su ^acht nan, i su 
cas nan estilo bieuw sa di hala hopi atencion di tu- 
rista nan. Amsterdam un cuidad cu sin duda lo me- 
rece e valor cu su alumno nan, tawata e pensamen- 
to di e cabezante di school Elton Secondary Mo- 
dern school na Bury. 

Cu un grito di contento e alumno nan a tende e 
idea di e cabezante Sr. Bernard Hougton. Conten- 
to, nan a splika nan majoor nan tocante e tour cu 
nan lo bai haci na Amsterdam. Ki fantasjjco p’asi- 
na por mira tur e museum nan, i e rondvaart nan 
door di e gracht nan. Porfin e fecha tan spera a je- 
ge. Cu 180 alumnos nan a sali for di Inglatera rum- 
bo pa e ciudad preciosa Amsterdam. Pero e precio- 
sa ciudad Amsterdam den courant nan, na Inglate- 
ra a wordo traduci pa e ciudad mas baho cu tin, 
escandaloso segun pers nan di Inglatera. Kiko ta e 
motivo nos por leza den e articulo aki. 

Contento e alumno nan a jega amsterdam. Ki 
un gozo pa mira Amsterdam rondona cu su gracht 
nan, i e boto nan cu ta wordo usa como casita pa 
biba aden, den forma di un cas. Na Dam nan por a 
poseer pa saka potret memey di e paloma nan. 
Cu un paar di cens nan por a cumpra algo pa cria e 
paloma nan. E potret ey lo bai ser e recuerdo di e 
ciudad Amsterdam. Aunke nan tur ta hunto i con- 


tento, cuatro di e mucha mujer nan a los for di e li- 
der di e grupo. I a decedi pa hunto nan bai mira 
Amsterdam mas den fondo. I loke nan a mira nan 
no a tene esey skondi. 

Contento nan a jega Inglatera bek, i a cuminza ta 
gaba na nan majooman loke nan a mira. “Mama, 
amsterdam ta bunita mes, pero ta mama mes mes- 
ter mira pa kere. Amsterdam ta jen di seksshop, cu 
plaatji nan di mas vies cu un hende su wowo por 
mira. Tambe nan tin instmment nan, tanto di ba- 
teria i coriente den forma di organo di hende. 
Hende homber nan turista, na cantidad nan ta pur- 
ba pa conquista e mujer nan sinta tras di ventana. 
“E mas vies cu nos a mira ta e homber nan, cu ta 
camna man cu man teni, i hasta ta sunchi otro 
ariba caya. 

Señora Marie Hargraves di Burny, casi a haña des- 
maja di tende e pSabra nan ey saJiendo fpr di bo- 
ca di su juiw mujer di 12 aña. 

Sorto di paseo nan asina, hamas lo mi permiti mi 
jiuw. Un otro mama ta conta: “Verguenza loke mi 
jiuw cu tanto educacion mi ta dune, pa awor a mira 
tur e sorto di mal ehemplo nan ey, ki ridiculo. 
E school ey su nomber no a keda bon mira mas. 
Declaracion di e cabezante di school: Mi a splica 
nan asina hopi pa nan keda hunto. 

DOS AMIGA DI ANTES. DI 
JOHN KENNEDY TA DECLARA 


“e tawata un 

|:i E decláracion aki ta bini di un escritora, i un 

artista di Britania. I tur dos ta dañando e fama di 
Kennedy, declarando cu e ta pober den asunto di 
amor. 

! Mariella Novotny skirbidor di e sexbook ''King 
Road". Ta declara cu den cuminzamento di 1960 
* un aña promer cu el a wordo nombra president e 
tawata tin contacto ideal cu Kennedy. Den e pe- 
1» riodo ey Mariella ta tin 19 aña, i tawata tin un figu- 
i. ra tentacion pa hopi mes. Durante un party na 
Hampshire House, den un residencia luho cerca di 
ii central park el a wordo presenta na e senator. Aki 
f: ta sigui su declaracion, i su storia; 

{ Kennedy no ta agresivo den cama. En reali- 

|; dad su estilo ta hopo conventioneel. Aunque cu mi 
'i tawata tin solamente 19 aña, den ocupamento di 
amor, mi ta mas adelanta cu e conocido Kennedy. 

I Esey no ta nifica cu mi tin, tur e triki nan di amor 
bouw di mi dominacion. Pero con cu ta, cu ne bo 
tin cu tene cuidow cu bo palabra nan cu bo ta bisa. 
Tambe e manera cu bo ta haci bo wega di amor cu 
I ne. Nervio ta domine masha liher. Ta riparable cu 
I; e tin problema ariba asunto nan sexual. E no ta fa- 
I cil den cama. Mi por bisa bon cla cu e ta timido. 
I Pesey mi a keda straña mes, di tanto por a leza va- 
||: rios viaha di su persona, cu e ta un amante tremen- 

I do. Esey mi no ta di acuerdo. Mi ta haña si cu e ta 
I un persona cu ta hala hopi atencion, peroe no por 
I hiba nunca na e sfeer di amor cu tanto mi a spera 
I di dje. Loque ta ocupe hopi ta cu e tin un herida 

I na su lomba, cu e tini for di un guera, semper e tin 

I cu ne un verband hancho. Cu esey e ta carga un 

|| complex, pasobra ki ora nos bai cama e ta keda cu 
ié su camisa bisti. Algun viaha si, e sa kita su camisa, 

'1 pero e ora mi ta bira mi cara den un otro direccion, 

|r sabiendo cu e ta sinti un poco verlegen cu esey. 

Hasta den cama e ta gusta conversa, i e ta con- 
1 «. ta bon cla, cu e cu Jackie tin hopi problema nan cu 
■; otro. Di esey mi por a saca afor, cu e no tin mucho 
;| simpaticion pa John. Siguramente, pa busca un po- 
i co calor di amor, i pa conversa ariba su problema 
I nan, e ta bishita varios mucha mujer, sperando cu 
I nan si lo por tin un poco comprendimente pa su 
1| persona. Un viaha mi a puntre, cu e ta bini p'asina 
;! mi por jude den su bida matrimonial. Asombra el a 
;i( keda mira pa despues declara na mi, cu ta verdad. 
ii- Pa mi ta sigur: Si Jackie lo por brinde loque cu e 
mester ariba tereno fisico, sigur e no lo pensa ariba 
• if aventura. Loque e no por haña na su cas, e ta bus- 
ii| ce afor. Awor ta asina si, cu sigur e ta papia di un 
1:1 banda so, e otro banda mi no sa, i tampoco a bus- 
* ca pa sa. Ademas mi tawata tin solamente 19 aña, i 
ii! mi ta haña esaki algo fantastico cu mi tin relacion 
;;i nan amoroso cu un persona di asina fama. Pa pro- 
Ij: blema nan di otro mujer, mi no tini ningun interes 
i| pa esey nan. 

John Kennedy ta un persona si charmante. 

; I Den su compania bo ta sinti bo contento. Loque si 
mi no ta gusta di dje; su humor nan cu e ta trece di-' 

pober amante’’ 

lanti, hasta di su mihor amigo nan e sa conta algo 
no favorable. Pero bo ta hari si nan ta toch pret... 
Verguenza ta drenta mi si, pa skucha esey. 

Nos tin costumber di encontra cu otro den aparta- 
mento di amigo nan, na New York of Washington. 
Confianza den su mes un ta parce cu Kennedy tini. 
Den principio nunca nos ta so. Pero semper den 
acompañamento di amigo nan. Nos ta conversa i 
tambe bebe, i hari un mundo. Nos ta bebe te ora 
cu John domina su timidez, i e cuminza ta haña 
apetit pa sex. E ora e tadunaseña na e amigo nan, 
cual un pa uno ta somenta. I asina ta keda, ami i 
Kennedy solamente. Pero atras naturalmente su 
bodyguard nan ta presente. Loque ta consumi mi 
hopi tambe, cu e ta gusta conversa un mundo ariba 
su esposa, i otro mucha mujer nan. Si e ta conta di 
otro, kiko lo e bai conta di mi tambe? 


"TAMBE RELACCION NAN CU BOB" 

Mariella Novotny ta declara cu tambe e tawa- 
ta tin relaccion amoroso cu Bob. Mi a encontra cu 
ne na un party caminda mi mester contra cu John. 
Diripiente Bobby a acerca mi, i a bisa: Con bo rela- 
cion nan ta cu mi ruman homber? John a rabia 
masha di a tende e palabra nan ey. 

E no ta gusta pa nan mete den su asunto. 

Cu su ruman a mete den esey cu su amiga^^ a pone 
bira un poco tristo. Ainda mi ta recorda e tristeza, 
cu mi por a mira ariba John su cara. Pero di tur 
manera nos tawata tin relacion nan cu otro. Bobby 
ta hopi otro cu John, mi durf bisa. Bobby ta hopi 
enthousiasmo, un verdadero teenager den cama. 
Mi ta stime, i e ta cariñoso mes pa mi. Pero esey ta 
solamente aventura. Marrielle no ta e unico cu a 
saka e claridad di e casanova John. 

E artista Brits Diana Hart ta conta lo siguiente: Mi 
no ta comprende loque nan ta conta di John. Mi a 
jega di sali cu ne, pasobra mi a haña cu e tin bon ti- 
po. Mi a tope pa promer viaha na Boston, caminda 
mi ta tin actuacion den e show "The Chiltern Hun- 
dreds". 

E tempo ey e ta senator ainda, i el a bini pa 
mira e show, durante pauze a bini un invitacion di 
su persona. Mi a sinti mi, manera den cielo, cu un 
persona cu bon tipo por a invita mi. Despues di 
show e la hiba mi na un restaurant luho i carisimo. 
Na principio mi a sinti mi manera den cielo, pero 
despues mi a fada. Kennedy ta gusta papia sola- 
mente di su mes, i poletiek. Varios vez nos a sali 
cu otro, pero semper e mes un cos. 

E ta conversa asunto nan cu solamente ta interese. 
Casi mi no por bini na palabra. Hasta hap mi sa 
hap, di vervela mi mes. Mi ta kere cu e lo a ripara 
esey, cu mi no tin interes den su conversamento. 
El a besa mi algun viaha, pero te ey nos a jega. 

NOTA: Lastima cu su persona no ta na e mundo 
aki mas, pa defende e rumores nan contra 
di su persona. 

Nan ta den accion ainda.nan ta lora keto 

bai “THE ROLLING STONES” nada no por stroba 
nan. 13 añas caba nan ta te ainda ariba escenario i 
ainda incansable. Nada pa nan no ta duro of im- 
posible. I gracia cu nan sa con pa lora, nan tin tm 
loque un hende por soña cu ne. Million i mas mil- 
lion nan tin ariba nan buki di banco. Ni viejez tal- 
vez lo por kita nan for di añas nan di succes. 

Tuma por ehemplo Charlie Watts. E ta un di 
e Rolling Stones di mas bieuw. Su edad ta 35 aña. 
Pero pa tapa su cabez cu ta un poco pelon, e mes- 
ter haci algo oa e publico enthusiasmo, cual ta e 
publiko jong nan. Ariba encenario e ta i lo keda 
esun cu mas duro ta bati un drums. E ta haci esey 
cu alma i curazon, manera ta den busca di un em- 
presario e ta. 

Tuma e gitarista Kae Keith Richard. E tin semper 
cu ne su jiuw homber chiquito di 6 aña cu ne. 
Pero ariba escenario e ta un di nan masha wild mes. 

I e cantante Mick Jagger, e estrella cu sabi di con- 
quista publico añas nan largo. Loke e ta presenta 
ta mes cansable cu e promer dia cu el a tene un mi- 
crofoon den su man. 


NEGOCIANTE NAN DURU 

E grupo a wordo funda den cuminzamento di 
aña sesenta. Den un lokal skur jen di huma, camin- 
da un jazz band tawata manda su musica nan duro 
mes. Tawata e tempo cu tur joven ta camna cu ca- 
bei cortico ainda. Tempo cu shimis nan ta colga 
bouw di rudia ainda. Esey nan mientras tanto a 
cambia awor. Loque si no a cambia ta e hard 
Rock’n’Roll cu Rolling Stones ta trece ainda. Nin- 
gun grupo no por iguala nan ainda. Hopi di e teen- 
agers nan cu semper a aprecia nan, awor ta casá. 
, Hopi di nan cu jiuw. Pero Rollii^ Stones ta n^o- 
ciante nan duro. 

Pero no ta riparable ora cu nan drenta un sala di 
concierto. Of ora nan ta canta pa bo “Honky 
Tonk Woiiien” i cu e mes un animo, manera nan a 
cuminza actua pa promer vez. For di fin di April 
nan ta haciendo un gira musical rond Europa. Ma- 
nera cu ta pasa cu tur banda di fama, nan ta pasa 
di hotel pa hotel. Drenta taxi di uno pa otro. Di 
theather pa theather. Comiendo sandwiches, 
snacks, bebe pura un whisky of un serbez. Pa des- 
pues somenta trobe pa airopuerto pa rapidamente 
nan por presenta na otro actuacion. 35 technico ta 
viaha cu nan, pa percura pa tur cos bai perfecto. 
Esaki ainda ta e principio. Den vez en cuando toch 
algo ta bai fout. Cuminzamento di Mei nan a duna 
un concerto di mas malo conoci te ainda na Kiel. 
E aparato pa zonido no a funcciona. 

Na Hamburg nan no por a actua mes, como e direc- 
tor di e congrescentrum a prohibi nan e entrada pa 
e sala: E tin miedo pa stoel nan no wordo kibra pa 
e fans nan. 


Na Keulen Mick Jagger a wordo geboe pa mo- 
tivo cu el a laga 7.000 fans warda ariba su jegada. 
Pero no a dura mucho cu e cara nan rabioso a cam- 
bia pa alegria, tremendo e aplauso nan ta, manera 
sin final. E show ey a resulta un di e succes mas 
grandi di nan na alemania. Caminda cu e hungador 
nan di footbal nan ta core tras di bala den stadion, 
ta wordo cambia ora cu e musicante nan jega. 
Nan ta canta i bula manera loko, un super - hap- 
pening di e stones nan. Nan mester ocho luna pa 
prepara nan show. I pa tur cos bai bon, mester di 
800 controleur, 500 polis, i mas 150 watchman 
nan special. Den nan show ultimo, alcohol a wor- 
do prohebi. Pero pe sed nan ta tin 15.000 litro di 
limonada; 25.000 portie di ijscream i 4.000 hotdog 
pa esnan hambra. S^un experto nan, ta nan ulti- 
mo presentacion, special den Europa. E concerto a 
wordo presenta bouw nomber di concerto di despe- 
dida. Bin i despedi di e mihor banda di mundo, ta 
anuncio nan di pamfletas. 

SANTACRUZ BAR ’ 

E BAR DI MAS GRANDI DI ! 

ARUBA : 

I CU MAS AMBIENTE : 

DI BO AMIGO : 

CHtTO CROES \ 

TEL.8048 i 



TA MANDA UN FELICITA- 
CION CU E REVISTA NOBO 
"BOULEVARD" 

MENTO 



UN MAOHI BIEUW 


Den un stoel zojando, e ta sinta cu jen di due- 
le, recordando e tempo nan tan dushi, e tempo di 
su juventud. Den su mente e ta recordando su pa- 
sado. Pasado nan cu no lo bolbe bek. I tambe e 
bon aña nan di antes. Pero ki tristo e machi ta 
awor, ta parce cu ta un maleza a ocupa nos isla. 
Na cual hasta nos naturaleza ta sufri di dje, e male- 
za cual nos no tin nomber pe. 

E mata nan no tin e holor mas tan perfumada, cual 
nos ta haña halando rosea. Radio i courant nan tur 
ora casi ta cu e noticia nan di evenemento, baile 
nan i diferente otro actividad, natural tur cu suc- 
ces. Pero e succes cu tanto e machi bieuw ta desea, 
parce cu no kier alcanza su curazon. Esey ta e de- 
seo cu por bini cu bo tin mas siguranza cu nada no 
por pasa bo, i cu cual bo por ta mas tranquil. 
Ki bal tur e bailamento moderno nan ey?” E ma- 
chi bieuw ta puntrando den su mes, si nos no tin 
e tranquilidad mas. 

Un ta pasa dia cu noticia nan ta drenta cu algo a 
pasa. Un di e noticia nan cu mas a pone e machi 
bieuw den un sintimento di duele, ta e siguiente 
noticia; Un homber cual a caba di cumpli cu su de- 
ber pa su pan di cada dia a ser haña drumi i golpia 
banda di su auto. Drumi ta un palabra mucho bu- 
nita, segun e pensamento di e machi bieuw. Paso- 
bra su drumimento, ta e soño of e sosiego etemo; 
cual e alma a bandona e curpa. Esaki ta un di e 
noticia nan cu a alcanza plaza. Pero cuanto otro 
no ta alcanza courant radio etc. etc.? 

Ajo, bo a bai, dushi tempo di pasado cu bo tran- 
quilidad, cual tin mas válor cu cualque ora den es 
mundo aki. E mama zojando den su stoel ta pen- 
sando. 

Loque ta amistad i amor, ta loque nos conoce den 
nos juventud .. . E tempo ey a pasa, i no lo bolbe 
bek mas. Esey ta e unico cu bo no por bolbe bek 
den nos mundo. Esey ta bai un solo direccion i sin 


bolbe pa dal un mirada atras. 

“Of talvez si e tempo lo por bira bek manera an- 
tes?” E Machi ta papiando den su mes, mientras cu 
e ta zojando. Antes tranquil bo ta para pidi un lift. 
Nan ta para pa bo p’asina skapa bo for di e solo ca- 
jente, of for di e skuridad p’asina bo por jega cas 
un poco mas tempran. Ajera mes mi ta cu un bi- 
siña di mi dén auto, i cu duele mi a mira con algun 
hende ta hisa nan man pft pidi un lift. Ai e pober 
nan mi a bisa e bisiña, Dios sa cuanto necesario nan 
no tini pa un lift. 

E chofer tranquil a contesta e machi bieuw; 
“Awendia bondad ta casi mescos cu traicion. E 
chofer a bira splike den un manera mas facil; 
“Awendia, para i duna un otro lift, por termina na 
un robo, of hasta jega na un final mas tristo of 
peor, e por jega asina leuw cu e por termina cu bo 
vida ta ser roba, i asina nan por pasa bo pa e plane- 
ta di defunto. Hasta pa un amigo bo tin miedo di 
para i dune un lift. Ken ta para of skondi tras di 
un di e mata nan ey, of tras di un kadushi nan, 
nunca bo’n sa. 

Diripiente e machi bieuw su pensamento a wordo 
kita. E canica cu e awa na stoof ta dunando su se- 
ñal via di su fluit cu e awa a herbe. Tranquil e ma- 
chi bieuw a lanta for di su stoel di zoja, ijpoco po- 
co, lastrando su slof e ta camnando rumbo pa e 
stoof. Bouw di mesa e pushi ta drumi manera nun- 
ca nada un pasa. Cu un man temblando di viehez 
e ta trahando su koffie. Mientras cu e ta papiando 
den su mes; Ta verdad e mata nan tur ta parce cu 
nan tin maleza, e holor nan cu nan sa produci no 
tey mas. 

Cu un tristeza profundo e machi bieuw ta hala e 
stoel, p’asina e por saborea su koffie na mesa. 
I despues sigui pa un tosamento, e ta pensa den su 
mes; Ai, Aruba tan stima, ta pakiko bo a bira asi- 
na bieuw???. 



J.E.P> 
CABENDA 


PA TUR ARTICULO Dl DEPORTE 
/ TAMBE NOS TIN PLASTICO, PA FURA 
AUTO, / MUEBLES 

/ MUCHO ARTICULO MAS PA OFRECEBO 
Y 

ADEMAS TA DESEA REVISTA "BOULEVARD 
TUR CLASE Dl EXITO 




Oranjestad 


Tel. 1539 \ 











SAN NICOLAS PRONTO 
ATPOBE MANEPA 

ANTES. 


Caya tawata keto manera ta den un soño e ta 
ainda i ta leuw for di spiertamento. Halto na cielo 
e solo ta manera tira un hari ariba e ciudad. 

Diezdos or di merdia casi, na momento cu e foto- 
grafo Jany Maduro ta tumando un potret pa e revi- 
sta Boulevard. Ta den caya di e segundo ciudad 
San Nicolas, e ciudad caminda antes ta un di e lu- 
gar nan cu tawata florece den asunto di negoshi. 
Pero awor a keda manera un flor bandona. Pero 
actualmente San Nicolas pronto lo florece trobe. 
Comite a ser lanta pa hunto nan traha pa trece San 
Nicolas atrobe den vida. 

Segun nos a wordo informa. Mientras cu nos foto- 
grafo a caba di tuma e potret di e caya bandona, a 
pasa ariba e acero dos preciosa di belleza. Ariba 
nan cara a parece sonrisa cual ta duna e piel di nan 
cara un poco mas charme. 

San Nicolas segun e comentario mas popular di 
Aruba Sr. Janchi Tromp, a comenta un poco dia na 
radio cu e tawata camnando den caya i a stranje 
masha di a realiza cu e no tin diferente den prijs cu 
Oranjestad. I verdad e comentaristo aki tin su ra- 
zon, mencionando cu e mes un marca nan di tal 
producto cu tin na playa tambe tin na San Nicolas, 
i hasta mas barata bo por contra tal di nan. Sigur 
cu e comite lo bai tin su succes ora cu nan cumin- 
za cu nan plannan. 

Un bon verf ta sigur, cu e ciudad mester tin pa cu- 
minza pa drenta manera ta den un flus nobo e ta 
camna pa jama nos bon bini. I sigur cu iluminacion 
di luz nan lo brinda e ciudad number dos di Aruba 
e spirito cu e mester. Esey ta un di e promer idea 
nan cu e comite a bini cu ne. Laga nos spera di 
awor caba cu e comite por haña tur coperacion cu 
e mester. Cu idea nan por ser crea pa asina e por 
atrae turista nan tambe. Idea nan no ta net nan 
mesterNia di e comite. pero e por ta di cualquier 
otro tambe. Sin duda si nan lo ta idea nan bon, 
nos no ta kere cu nan lo no wordo acepta. 

Boulevard ta desea e comite tur clase di exito pa 
nan plan wordp logra, i di awor caba nos ta pidi tur 
nos Rubiano nan pa copera p'asina nos keda cu e 
ciudad number dos. 

Cuminza pa haci un bishita na San Nicolas i lo por 
convence bo mes cu verdad ta e palabra nan di e 
gran comentarista Janchi Tromp cu e splica na ra- 
dio, cu e prijs nan ta net e prijs nan cu ta bo den 
bo soño so bo por contra cu nan. 

Boulevard un viaha mas ta desea e comite succes i 
mas succes. 



SALEFIA 

MtiaERNA 

Bo Palacio di disco 
Ta manda un mensahe di melodia 
i felicitacion i ademas ta desea 


''B O U L E V A R D" 

tur clase di exito den futuro. 

Despues di 15 ana el a descubri 
e homber cu a abusa 
di su persona 


CHARLOTTE GIEBEL, CU SU 11 AÑA A PERDE 
SU HONOR ORA CU UN HOMBER A ABUSA Dl 
SU PERSONA. NUNCA EL A RISCAPACONTA 
SU PROBLEMA, TE CU DESPUES Dl HOPI 
TEMPO E SEXMANIAK A ABUSA Dl UN OTRO 
MUCHA INOCENTE. 

E vendedora di 26 aña Charlotte Giebel biba 
na Ravensburg ta lezando courant ora su vista a cai 
ariba e siguiente noticia di un morto, cometi pa un 
sexmaniak: Delega, un poco blond, curpa manera 
atletico, mas o menos 1,85 m. 

Charlotte Giebel a cuminza ta sustia, su curazon ta 
bati ansha. Su color a cuminza bira bleek. Esey 
mester te. E homber cu a abusa di e 15 aña pasa. 
Un por ta ningun otro. 200 meter mas leeuw tin 
un telefoon publico. Charlotte no a perde tempo 
pa bel polis. Pero señorita, esey ta 15 aña pasa. E 
homber lo ta cambia, i sigur awor e ta otro, polis 
a conteste pa telefoon. Charlotte no a duda ningun 
momento. "Manera ta skirbi den courant ta exak- 
tamente manera e ta. Mi tin sigur di esey. 

Sl BO PAPIA LO Ml KITA BO FOR Dl E MUNDO 
AKI 

Den courant ta skirbi e storia loque a pasa: 
Gisela Harle di 11 aña a coi un bus pa bai bishita 
un amiga di school. Un pasahero for di e bus a de- 
clara na polis. "Un poco blond, curpa fuerte, car- 
son cu streep. 

E testigo aki ta e ultimo cu a mira Gisela Har- 
le na bida. Pa su majan e cadaver di e mucha a 
wordo haña bouw di jerbe banda un pida tereno. 
E mesun tereno, caminda 15 aña pasa Charlotte a 
wordo hiba. Atrobe den Charlotte su mente tur 
pasado ta biba den su wowo. 

E ta mirando su mes tempo cu e tin 11 aña, cariño 
el a puntra pa un adres den su vencidario. Si bo 
kier mi ta hiba bo cu auto, el a ofrece. Inocente el 
a acepta. Sin pensa ariba e conseho di su majoor- 
nan, pa nunca subi auto cu un straña. El a spanta 
ora cu e homber cu su auto a drenta e tereno. E la 
desnuda su mes, i a desnuda e mucha inocente pa 
despues abusa di dje: "Si bo risca na conta un hen- 
de loque a pasa, lo mi bolbe i mata bo, el a bise 
despues di a comete e abuso. 

Charlotte nunca a conta ningun hende. Añas 
nan e ta sufri di mal soño. For di e momento ey e 
no tawata tin contacto mas cu ningun homber. El 
a hura cu nunca e lo casa. Su amiga nan di school 
ta hari ora cu nan combersa tocante sex, i Charlot- 
te ta core bai. 

Diezcinco aña el a keda keto. Pero awor 
Charlotte ta conta tur cos na e polis Werner, cual 
mesora a cuminza haci un investigacion den e ven- 
cidario. No a dura mucho cu nan a detene un hom- 
ber cu ta senjala na e articulo di e courant. I Rei- 

ner Brendl di 44 aña a admiti cu e ta culpable. 
"Ora cu e bus a sali, mi a lok Gisela den mi auto i a 
hibe na e tereno. Pero e mucha mujer a bula sali 
for di auto. Mi a cuminza core su tras. E tawata 
grita. Mi ta tin miedo pa e no reda mi, mi a cumin- 
za dal e. Pero mi no a abusa di dje. 

Pero dokter nan sa mihor. E mucha promer 
cu a wordo mata, a sufri di abuso nan sexual. Des- 
pues di hopi nengamento e homber a bini na admi- 
ti, cu e ta culpable tambe na loque cu e la comete 
cu Charlotte 15 aña pasa, Charlotte tawata tin e 
tempo ey 11 aña. 

Polis Werner ta tin comprendimento cu Char- 
lotte semper a tene loque cu a pasa skondi. Ta di 
comprende cu verguenza a pone tene e secreto ey 
asina tanto skondi, pero esey ta algo peligroso se- 
gun declaramento di polis. 

"Pasobra e momento cu e sexmaniak nan comete 
e abuso ey cu succes, nan lo sigui busca otro vic- 
tima nan pa cumpli cu nan deseo. Cuanto di sor- 
to di abuso nan asina e la comete no ta conoci, 
e no lo conta tur cos. Majoria parti nos ta haña 
e criminal nan ey casi mesora, si nan avisa nos me- 
sora, cu un splicacion con e homber su seña ta. 
Pero ta bobo pa motivo di verguenza bo tene lo- 
que a pasa bo skondi, poniendo asina mucha nan 
inocente den peligro. 



Giseta Harle a wordo asesina bestialmente despues cu e ma- 
niak a haci abuso di dje. Si Charlotte 15 aña promer a pa- 
pia, talvez e drama aki no a pasa. 












HUM0RP4 PPOTEHA 

BO SALUt) 

cu "to^s u)oU loou". 


— Cuanto tempo bo tin sin trabouw caba? 

— For di dia cu mi mama a muri. 

— I ki dia bo mama a muri? 

— For di dia cu mi a nace. 

Asina ta bai den un bida matrimonial. 

E di 1 aña: E esposo ta papia, i e esposa ta 
scucha. 

E di 2 aña: E esposa ta papia, i e esposo ta 
scucha. 

E di 3 aña: Tur dos ta papia den otro, mien- 
tras cu e bisiña nan ta para skucha. 


Un hombro ta muriendo, el a coi man di su señora 
tene i a bisa lo siguiente: 

— Dalia, mi ta muriendo. Priminti mi cu ora mi 
muri lo bo casa cu esun cu mi ta bisabo. 

— Mi lo priminti bo esey Juan. Muri tranquilo. 
Pero ta cu ken bo kier mi casa? 

— Cu Ricardo. 

— Cu Ricardo?? Pero Ricardo ta bo enemigo . .. 

— Pesey mes, Ricardo merece su castigo. 


— Nan ta bisa, si bo come oester bo ta bira mas 
potente den sex, bo ta kere cu lo ta verdad? 

— No, mi no ta kere cu ta exacto. 

— Pakiko? 

— Ajera mi a come diesdos oester i ta dies di nan 

so a traha. 


— Enrique, ki edad bo ta calcula mi? 

— Wel, bo tin cabez dl un joven di binti aña, bo 

ta camna bisti manera un señorita di diezocho 
aña, bo peinado ta manera di un mucha di 
diez aña, i bo tin un stem di un criatura di 
ocho aña, Total. . . bo tin cincuenta y seis 
aña. 



— E mester casa. . . — E la pusha un tiger den su tanki . 


********************************************************** 

Muebleria 
TU HOGAR 


Prijsnan di 
Regaio! 


* 

* 

* 

* 

* 

* 

* 

* 

* 

* 

* 

* 

* 

* 

* 

* 

* 

* 

* 

* 

* 

* 

* 

* 

^*****************************************************^ 


BISHITA NOS SHOWROOM. I ESCOHE TRANKILMENTE 
FOR Dl NOS MUEBLESNAN 

BO MUEBLE PREFERIDO 
CU PRIJSNAN BARATA 
FOR Dl UN ENORME REBAHO.... 

BIN MIRA...I LO BO TIN EXITO 




Dakota 


Tel: 1371 

ARUBA MOTORS CO.. 

Agente exclusivo pa Jeep y pa Honda 
















